****

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD BAKAR**

Primorje 39

51222 BAKAR

**POZIV ZA NADMETANJE**

**u postupku jednostavne nabave usluga**

**preventivne zdravstvene zaštite**

KLASA: 406-01/20-03/06

URBROJ: 2170-02-04/3-20-2

Bakar, 20. siječnja 2020. godine

1. **OPĆI PODACI:**
	1. **Opći podaci o naručitelju**:

GRAD BAKAR, Primorje 39, 51 222 Bakar,

MB: 2562235

OIB: 31708325678

Broj telefona: 051/455-710

Broj telefaksa: 051/455-741

Internetska adresa: [www.bakar.hr](http://www.bakar.hr)

* 1. **Osoba zadužena za komunikaciju s ponuditeljima**:

 Davor Vidas, dipl.iur.

 Viši stručni suradnik za pravne poslove i javnu nabavu

 Broj telefona: 051/455-748

 Adresa elektronske pošte: davor.vidas@bakar.hr

* 1. **Vrsta postupka nabave**: Jednostavna nabava
	2. **Procijenjena vrijednost nabave:**

Procijenjena vrijednost nabave temeljena je na ukupnom iznosu, bez poreza na dodanu vrijednost i iznosi 175.000,00 kn

* 1. **Mjesto izvršenja usluge**:

Ordinacija odabranog ponuditelja.

1. **PODACI O PREDMETU NABAVE**:
	1. **Opis predmeta nabave:**

Predmet nabave su preventivni kirurško urološki i ginekološki pregledi sukladno sljedećoj specifikaciji:

Preventivni ginekološki pregled:

Pregled uključuje:

* Specijalistički ginekološki pregled (palpatorni pregled i pregled spekuluma)
* PAP-a test stupanj čistoće
* Ginekološki ultrazvuk (transvaginalni ili transabdominalni scrining)

Predviđen je pregled 230 osoba, a potrebno je navesti pojedinačnu cijenu za jedan pregled, kao i skupnu cijenu za pregled 230 osoba. Kod usporedbe ponuda u obzir će se uzeti skupna cijena.

Preventivni urološki pregled:

Pregled uključuje:

* Specijalistički urološki predmet (kompletni urološki predmet)
* Ultrazvučni predmet trbušnih organa i prostate – scrining
* Mišljenje i obrada laboratorijskih nalaza i ranije medicinske dokumentacije

Predviđen je pregled 195 osoba, a potrebno je navesti pojedinačnu cijenu za jedan pregled, kao i skupnu cijenu za pregled 195 osoba. Kod usporedbe ponuda u obzir će se uzeti skupna cijena.

Molimo da navedete i ukupnu cijenu ponude, odnosno ukupnu vrijednost ponude koja će se sastojati od skupne cijene za ginekološki pregled 230 osoba i urološki pregled 195 osoba.

* 1. **Rok izvršenja usluge:**

Sukladno dinamici ispunjenja predviđene kvote u skladu s namijenjenim sredstvima.

1. **RAZLOZI ISKLJUČENJA PONUDITELJA**

Naručitelj će isključiti ponuditelja koji je dostavio neprikladan zahtjev za sudjelovanje sukladno Zakonu o javnoj nabavi, kao i ponuditelja koji je počinio težak profesionalni propust u posljednje dvije godine prije započinjanja postupka nabave ili nad kojim je pokrenut postupak likvidacije ili predstečajne nagodbe.

Naručitelj će isključiti ponuditelja koji ima nepodmirena dugovanja prema naručitelju, kao i ponuditelja koji je s njim u sudskom sporu.

Ponuditelji u svojoj ponudi nisu dužni dostavljati dokaze o nepostojanju razloga isključenja, ali naručitelj zadržava pravo zatražiti predmetne dokaze tijekom pregleda i ocjene ponuda.

1. **UVJETI SPOSOBNOSTI**

Gospodarski subjekti moraju dokazati pravnu i poslovnu sposobnost, financijsku sposobnost, te tehničku i stručnu sposobnost. U tu svrhu moraju dostaviti slijedeću dokumentaciju:

* + 1. Izvod iz odgovarajućeg registra kojim dokazuje svoju poslovnu sposobnost u preslici.
		2. Popis značajnih ugovora koji se odnose na obavljanje sličnih usluga izvršenih u godini u kojoj je započeo predmetni postupak te tijekom 3 godine koje prethode toj godini
		3. Dokaze financijske sposobnosti ponuditelj ne dostavlja uz ponudu već samo na zahtjev naručitelja. Ponuditelj je sposoban ako nema evidentirane naloge za plaćanje za čije izvršenje nema pokriće na računu i nema neprekidnu blokadu računa dulju od 3 dana u posljednjih 30 dana od dana početka postupka javne nabave.

Uvjeti stručne sposobnosti ponuditelja:

* minimalno 2 zaposlena specijalista ginekologije na puno radno vrijeme (molimo dostaviti kopije licenci),
* minimalno 2 zaposlena specijalista urologije na puno radno vrijeme (molimo dostaviti kopije licenci),
* radno vrijeme prilagođeno širem krugu građana, minimalno 5 dana u tjednu ujutro i popodne, a po mogućnosti i subotom.
1. **PODACI O PONUDI**

Pri izradi ponude ponuditelj se mora pridržavati zahtjeva i uvjeta iz ovog Poziva.

* 1. **Način i rok dostave ponuda**

Ponuda se dostavlja u zatvorenoj omotnici putem pošte ili neposredno na adresu: Grad Bakar, Primorje 39, 51222 Bakar.

Na omotnici ponude mora biti naznačeno: naziv i adresa ponuditelja, naziv i adresa naručitelja, i naznaka: „ne otvaraj – ponuda za nabavu usluga preventivne zdravstvene zaštite u Gradu Bakru.“

**Krajnji rok za dostavu ponude**: **06. veljače 2020. g. do 09:00 sati**

* 1. **Izmjena i/ili dopuna i odustajanje od ponude**
1. Ponuditelj može do isteka roka za dostavu ponuda dostaviti izmjenu i/ili dopunu ponude.
2. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.
3. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
	1. **Kriterij za odabir ponude**: najniža cijena.
	2. **Rok valjanosti ponude**: 60 dana od krajnjeg roka za dostavu ponuda.

 Pročelnik

Maja Šepac Rožić, mag.oec.